CELEX: 32004R2166
Language: mt
Date: 2004-12-17 00:00:00
Title: Regolament tal-kummissjoni (KE) Nru 2166/2004 tas- 17 ta' Diċembru 2004 dwar il-ftuħ ta’ kwoti tariffarji għall-2005 applikabbli għall-importazzjonijiet fil-Komunità Ewropea ta’ ċerti prodotti agrikoli pproċessati li joriġinaw mill-Iżvizzera

5.7.2006   
               
               
                  MT
               
               
                  Il-Ġurnal Uffiċjali ta' l-Unjoni Ewropea
               
               
                  375
               
            REGOLAMENT TAL-KUMMISSJONI (KE) Nru 2166/2004
      tas-17 ta' Diċembru 2004
      dwar il-ftuħ ta’ kwoti tariffarji għall-2005 applikabbli għall-importazzjonijiet fil-Komunità Ewropea ta’ ċerti prodotti agrikoli pproċessati li joriġinaw mill-Iżvizzera
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament tal-Kunsill (KE) Nru 3448/93 tas-6 ta' Diċembru 1993 li jistabbilixxi l-arranġamenti għall-kummerċ applikabbli għal ċerti oġġetti li ġejjin minn prodotti agrikoli pproċessati (1), b'mod partikolari l-Artikolu 7(2) tiegħu,
      Wara li kkunsidrat id-Deċiżjoni tal-Kunsill 2000/239/KE tat-13 ta’ Marzu 2000 dwar il-konklużjoni ta' Ftehim f'forma ta' Skambju ta' Ittri bejn il-Komunità Ewropea minn naħa u l-Konfederazzjoni Svizzera, min-naħa l-oħra, dwar il-Protokoll 2 tal-Ftehim bejn il-Komunità Ekonomika Ewropea u l-Konfederazzjoni Svizzera (2), u b'mod partikolari l-Artikolu 2 tagħha,
      Billi:
      
                  (1)
               
               
                  L-kwoti tariffarji annwali għal ċerti prodotti agrikoli pproċessati pprovduti fil-Ftehim fil-forma ta' Skambju ta' Ittri bejn il-Komunità Ewropea minn naħa u l-Konfederazzjoni Svizzera, min-naħa l-oħra, għal dak li għandu x’jaqsam mal-Protokoll 2 tal-Ftehim bejn il-Komunità Ekonomika Ewropea u l-Konfederazzjoni Svizzera (3), minn hawn ’il quddiem “il-Ftehim” għandhom jinfetħu għall-2005.
               
            
                  (2)
               
               
                  Il-kwota annwali għal oġġetti kklassifikati taħt il-kodiċi CN 2202 10 00 u ex- 2202 90 10, stipulata fil-Ftehim, intemmet. Bi qbil mal-Ftehim, b' konsegwenza għandha tiżdied b'10% għall-2005.
               
            
                  (3)
               
               
                  Ir-Regolament tal-Kummissjoni (KEE) Nru 2454/93 tat-2 ta' Lulju 1993 li jistipula id-dispożizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali Komunitarju (4), jistabbilixxi r-regoli għat-tmexxija tal-kwoti tariffarji. Huwa xieraq li jingħad li l-kwoti tariffarji miftuħa minn dan ir-Regolament għandhom jitmexxew bi qbil ma' dawn ir-regoli.
               
            
                  (4)
               
               
                  Il-miżuri pprovduti f'dan ir-Regolament huma bi qbil ma' l-opinjoni tal-kumitat ta' ġestjoni għall-kwistjonijiet orizzontali dwar il-kummerċ ta' prodotti agrikoli pproċessati li mhumiex elenkati fl-Anness I tat-Trattat,
               
            ADOTTAT DAN IR-REGOLAMENT:
      Artikolu 1
      Il-kwoti tariffarji għall-importazzjoni fil-Komunità ta’ prodotti agrikoli pproċessati li joriġinaw mill-Isvizzera elenkati fl-Anness għandhom ikunu eżenti minn dazju mill-1 ta' Jannar sal-31 ta' Diċembru 2005.
      Għall-importazzjonijiet ta’ oġġetti elenkati fit-tabella 2 ta’ l-Anness li qabżu l-kwota eżenti minn dazju, dazju ta’ 9,1% ser ikun applikat.
      Artikolu 2
      Il-kwoti tariffarji tal-Komunità msemmija fl-Artikolu 1 se jitmexxew mill-Kummissjoni bi qbil ma' l-Artikoli 308a, 308b u 308ċ tar-Regolament (KEE) Nru 2454/93.
      Artikolu 3
      Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
      Huwa għandu japplika mill-1 ta' Jannar 2005.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, nhar is-17 ta' Diċembru 2004.
         
            
               Ghall-Kummissjoni
            
            Gunter VERHEUGEN
            
               Viċi-President
            
         
      
      
         (1)  ĠU L 318, tat-20.12.1993, p. 18. Regolament kif emendat l-aħħar mir-Regolament (KE) Nru 2580/2000 (ĠU L 298, tal-25.11.2000, p. 5).
      
         (2)  ĠU L 76, tal-25.3.2000, p. 11.
      
         (3)  ĠU L 76, tal-25.3.2000, p. 12.
      
         (4)  ĠU L 253, tal-11.10.1993, p. 1, kif emendat l-aħħar bir-Regolament (KE) 2286/2003 (ĠU L 341 tal-31.12.2003, p. 1.).
      
         ANNESS
         Tabella 1
         
                     Numru tas-serje
                  
                  
                     Kodiċi CN
                  
                  
                     Deskrizzjoni
                  
                  
                     Kwantitajiet għall-2005
                     (piż nett)
                  
                  
                     Rata applikabbli tad-dazju
                  
               
                     09.0911
                  
                  
                     1302 20 10 
                  
                  
                     Sustanzi pektiċi, pektinati u pektati: niexfa
                  
                  
                     733 tunnellata
                  
                  
                     Eżenti
                  
               
                     09.0912
                  
                  
                     2101 11 11 
                  
                  
                     Estratti, essenzi u konċentrati b’kontenut niexef abbażi tal-kafe ta’ 95 % jew aktar tal-piż
                  
                  
                     2 263  tunnellata
                  
                  
                     Eżenti
                  
               
                     09.0913
                  
                  
                     2101 20 20 
                  
                  
                     Estratti, essenzi u konċentrati ta’te jew maté
                  
                  
                     159 tunnellata
                  
                  
                     Eżenti
                  
               
                     09.0914
                  
                  
                     2106 90 92 
                  
                  
                     Preparazzjonijiet ta’ l-ikel/oħrajn li ma fihomx xaħmijiet tal-ħalib, sukrożju, isoglukożju, glukożju jew lamtu jew li fih, bil-piż, anqas minn 1.5 % ta’ xaħam tal-ħalib, 5 % ta’ sukrożju jew isoglukożju, 5 % glukożju jew lamtu
                  
                  
                     1 309  tunnellata (*)
                     
                  
                  
                     Eżenti
                  
               
            
         Tabella 2
         
                     Numru tas-serje
                  
                  
                     Kodiċi CN
                  
                  
                     Deskrizzjoni
                  
                  
                     Volum għall-2005
                  
                  
                     Rata tad-dazju applikabbli fil-kwota
                  
                  
                     Rata tad-dazju applikabbli barra mill-kwota
                  
               
                     09.0916
                  
                  
                     2202 10 00 
                  
                  
                     Ilma, inkluż ilma minerali u ilma ossiġenat, li fih zokkor miżjud jew sustanza oħra li żżid il-ħlewwa jew bit-togħma
                  
                  
                     120 788 250  litru
                  
                  
                     Eżenti
                  
                  
                     9.1 %
                  
               
                     ex 2202 90 10  (Kodiċi Taric 10)
                  
                  
                     Xorb mhux alkoħoliku ieħor, li fih iz-zokkor
                  
               
            (*)  Ara r-Regolament tal-Kunsill [.../2004] li jistabbilixxi ċerti konċessjonijiet għall-Konfederazzjoni Svizzera fil-forma ta’ kwoti tariffarji tal-Komunità għal ċerti prodotti agrikoli pproċessati. In segwitu għall-adeżjoni ta’ l-10 Stati Membri ġodda, 280 tunnellata huma miżjuda mal-kwota bażika tas-sena 2004.